Proiect

**GUVERNUL REPUBLICII MOLDOVA**

**HOTĂRÂRE nr.\_\_\_\_**

**din „\_\_\_\_\_”\_\_\_\_\_\_\_\_\_\_\_ 2023**

**Chişinău**

**privind aprobarea proiectului de lege**

**pentru modificarea articolului 431 din Legea nr. 200/2010 privind regimul străinilor în Republica Moldova**

**Guvernul HOTĂRĂŞTE:**

Se aprobă și se prezintă Parlamentului spre examinare proiectul de lege pentru modificarea articolului 431 din Legea nr. 200/2010 privind regimul străinilor în Republica Moldova.

**PRIM-MINISTRU Dorin RECEAN**

Contrasemnează:

**Viceprim-ministru,**

**ministrul dezvoltării**

**economice și digitalizării Dumitru ALAIBA**

*Proiect*

**PARLAMENTUL REPUBLICII MOLDOVA**

**LEGE**

 **pentru modificarea articolului 431 din Legea nr. 200/2010 privind regimul străinilor în Republica Moldova**

Parlamentul adoptă prezenta lege organică.

**Art. I.** – Legea nr. 200/2010 privind regimul străinilor în Republica Moldova, (Monitorul Oficial al Republicii Moldova, 2010, nr. 179-181, art. 610), cu modificările ulterioare:

La articolul 431:

alineatul (8) se completează cu litera s) cu următorul conținut:

„s) cetățenii Uniunii Europene sau ai altor state a căror listă este aprobată de Guvern, care nu se încadrează în nici una din categoriile de la literele a)-r) .;

la alineatul (9) textul „pe o perioadă care nu trebuie să depășească 10 ore pe săptămână sau echivalentul în zile în decursul unui an” se substituie cu textul „cu respectarea duratei normale a timpului de muncă prevăzută la art.95 alin. (2) din Codul Muncii, dar nu mai mult de 1564 ore pe an cumulativ”.

**Art. II.** – Guvernul, în termen de 3 luni de la data publicării prezentei legi, va aduce actele sale normative în concordanță cu prevederile acesteia.

**Președintele Parlamentului Igor GROSU**